ત્યારે ડર્મેટોલૉજિસ્ટનું શું કહેવું છે એ જાણીએ. મુલુંડ (વેસ્ટ)માં પ્રૅક્ટિસ કરતાં ડર્મેટોલૉજિસ્ટ ડૉ. માધુરી અગરવાલ વાળના સફેદ થવા માટે આજના ભેળસેળવાળા આહારને દોષી માને છે. તેઓ કહે છે, ‘આજે બાળકો અને પુખ્તોમાં વાળ સફેદ થવાનું કારણ આહાર છે. સૌથી પહેલાં ડાયટ સુધારવી પડે. એમાં સફરજન, ટમેટાં, પપૈયાં જેવાં ફળો ખાઓ. લીલા, લાલ અને નારંગી રંગનાં વેજિટેબ્લ્સ અને ફળોનો સમાવેશ કરો. બીજું એ કે પ્રોટીન ડાયટનો પણ સમાવેશ કરો. ઉનાળામાં વાળનું ખાસ ધ્યાન રાખવું પડતું હોય છે. ઓઝોન લેયરમાં ગાબડું હોવાથી ગરમીનું પ્રમાણ વધારે છે અને ગ્લોબલ વૉર્મિંગ ત્વચાને નુકસાન પહોંચાડે છે. એટલે બહાર નીકળો ત્યારે માથાને કવર કરીને નીકળો અથવા હૅટનો ઉપયોગ કરો. પ્રદૂષણ એટલું બધું વધારે છે કે વાળને બચાવવા મુશ્કેલ થઈ જાય છે. એમ છતાં આહારમાં વધારો-ઘટાડો ફાયદાકારક છે.’